Ġismi mitluq fuq saqqu artab ħaxu Għadu ħaj għax jieħu n-nifs. Ir-raġel fija jistenbaħ U jimraħ f'dinja ġdida …. Jara lilu nnifsu ħafif, Sidru jfawwar bl-imħabba U tfajliet tnejn tlieta. Xemx sabiħa ssaħħan, Kulħadd jitbissem, U ċinju f'nofs għadira Imelles rixu abjad silġ. Fil-bogħod vjolin jidwi Noti twal ikarwtu, Noti ħfief għoljin jaqbżu U friefet jiżfnu f'għabra fina.